Diari Oficial de la Generalitat Valenciana


Sumari del DOGV 8187, del 11-12-2017 (2017/10636)

RESOLUCIÓ de 31 d'octubre de 2017, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària Sedaví, de la localitat de Sedaví.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8187

Data del DOGV
:   11-12-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/10545


Data del document
:   31-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 31 d'octubre de 2017, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària Sedaví, de la localitat de Sedaví. [2017/10148]  
L'expedient s'ha iniciat a instància del representant de la titularitat del centre privat d'Educació Infantil, Primària i Secundària Sedaví de la localitat de Sedaví, número de codi 58406318, que sol·licita l'autorització del Batxillerat, l'ampliació de sis unitats d'Educació Primària i quatre unitats d'Educació Secundària Obligatòria i la modificació de llocs escolars en els cicles de Formació Professional, tot complint l'execució d'obra per fases.  
La direcció general de Centres i Personal Docent va emetre un informe favorable del 22 d'abril de 2016, sobre l'adequació de les instal·lacions proposades, pel que fa a espais educatius, d'acord amb la legislació aplicable.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions pel que fa a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle d'Educació Infantil, Educació Primària i Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
  
Vista la proposta del director general de Centres i Personal Docent, de 31 d'octubre de 2017 i, de conformitat amb aquesta i, en funcions de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i, en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre que s'indica a continuació en els termes que s'especifiquen:  
Codi: 17601829  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Sedaví.  
Titular: Colegio Sedaví, Societat Limitada.  
Domicili: carrer Isaac Peral, núm. 40.  
Localitat: Sedaví (46935).  
Província: València.  
Modificació que s'autoritza:  
Ampliació de 4 unitats d'Educació Primària i 3 unitats d'Educació Secundària Obligatòria, de manera que el centre queda configurat de la manera següent després de l'execució de la fase 5 de construcció:  
  
5 unitats d'Educació Infantil, primer cicle, distribuïdes així:  
- 1 unitat per a escolars d'1 a 2 anys, amb 13 llocs escolars.  
- 2 unitats per a escolars de 2 a 3 anys, amb 20 llocs escolars cada una.  
- 1 unitat per a escolars de 0 a 2 anys, amb 8 llocs escolars.  
- 1 unitat per a escolars d'1 a 3 anys, amb 15 llocs escolars.  
6 unitats d'Educació Infantil, segon cicle, amb 150 llocs escolars.  
  
12 unitats d'Educació Primària, amb 300 llocs escolars.  
7 unitats d'Educació Secundària Obligatòria, amb 210 llocs escolars.  
1 unitat d'Educació Especial (suport a la integració), amb 15 llocs escolars.  
Formació Professional de grau mitjà:  
Família d'Administració i Gestió:  
2 cicles (1r i 2n curs) de Gestió Administrativa (codi de l'ensenyament: 82261676031), amb 20 llocs escolars per curs, i s'impartiran dos cursos al matí i dos cursos a la vesprada.  
Formació Professional de grau superior:  
Família d'Administració i Gestió:  
2 cicles (1r i 2n curs) d'Administració i Finances (codi de l'ensenyament: 57591719962), amb 20 llocs escolars per curs, i s'impartiran dos cursos al matí i dos cursos a la vesprada.  
  
Segon  
El centre haurà de presentar, abans de l'inici de les activitats educatives, la relació del professorat i les titulacions corresponents davant de la direcció territorial competent per a l'aprovació, amb un informe previ favorable de la inspecció educativa.  
  
Tercer  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del pròxim curs escolar.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes, que es comptarà des de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos, que es comptaran des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 31 d'octubre de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.